rlitschk/wikidir huggingface dataset:
Freschenhusen (hoochdüütsch Freschenhausen) is en eenstelligen Hoff in de Gemeen Seevdaal in’n Landkreis Horborg, Neddersassen. He is as Bodenkmaal schuult. Freschenhusen liggt an’n Noordrand von de Lümbörger Heid in de Neegd von’n Kohlenbeek, de later in’n Ashuser Möhlenbeek münnt. Na Süüdoosten to liggt de Baukweddel un in’n Noordoosten dat Naturschuulrebeed Stemmbrook. De Naveröörd sünd Fachenfelln un Stell in’n Noordoosten, Ashusen un Scharmbääk in’n Süüdoosten, Ohlendörp un Holtörp in’n Süden, Ramßel un Host in’n Süüdwesten un Maschen-Heid un Maschen-Dörp in’n Noordwesten. De Hoff is siet 1572 in Besitt von de Familie Benthack. De Besitter Gerd Benthack hett keen Nafohren un will den Besitt mit 220 Hektar Land na sien Dood an’n Vereen Naturschutzpark afgeven (Stand 2010). In de Franzosentied von 1810 bet 1814 hett de Oort to de Mairie Parrns in’n Kanton Winsen höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Vaagdie Parrns in dat Amt Winsen tohöört. Blots in de Tied 1852 bet 1859 hett de Oort kort to dat Amt Parrns höört. Na 1885 weer dat in’n Kreis Winsen. 1932 is dat Deel von’n Kreis Horborg
En Zell(e) (vun lat. cellula lüttje Kamer, Zelle, ooldgr. κύτος kytos Zelle) is de lüttjeste Eenheit, de mank de Organismen leven deit. Dat gifft „Eenzellers“ un „Mehrzellers“. Wenn dat Leevwesen ut en ganzen Barg Zellen besteiht („Veelzellers“), könnt de Zellen tohopenknütt ween to gröttere Eenheiten. De weert denn Geweev nömmt. Dat minschliche Lief besteiht ut een poor hunnert verscheden Typen vun Zellen un Geweev. In’n Loop vun de Evolutschoon hefft de Zellen vun Veelzellers de Mööglichkeit verlaren un könnt nich mehr alleen for sik un sülvstännig leven. Se hefft sik up Geweeve spezialiseert un deelt sik de Arbeit up. Bi Eenzellers sütt dat anners ut. De Wetenschop un Lehr vun de Leevwesen ehre Zellen warrt Zellbiologie nömmt. Elke Zell is en egen System, dat afgrenzt is vun annere un sik sülms unnerholen kann. Se kann Nehrstoffe upnehmen un de Energie, de dor in steken deit, dör Stoffwessel for sik sülms bruken. Nee Zellen kaamt tostanne dör Zelldeelen. In de Zellen steekt Informatschonen for allens, wat se unnernehmen doot un wie dat aflopen mutt. Zellen kriegt Saken tostanne, de as Kennteken vun dat Leven ankeken weert. Man dör de Spezialiseeren in Veelzellers weert düsse Kennteken nich bi all Zellen funnen: Vermehren
Hans Georg Schmidt von Altenstadt (* 21. August 1904 in Langfuhr/Danzig; † 25. Juli 1944 in Bad Tölz) weer en düütsch General. Över sien Loopbahn in School un Berop is wenig bekannt. 1923 is he in de Riekswehr intreden. 1939 wurr he Quarteermeester vun dat XVIII. Armeekorps. In’ November 1939 hett he den Posten vun den Eersten Generalstaffsoffiziers vun den 18. Infanterie-Division antreden. Ünner Eduard Wagner, den Generalquartiermeister in dat Böverkommando vun dat Heer, wurr he in’ Sömmer 1940 Baas vun de Afdeelen Kriegsverwalten. Up dissen Posten teken he för de grundliggen administrative Befehle to’n Ümgang mit de Zivilbevölkerung vun de Sowjetunion verantwoortlich. Togliek harr he wichtig Koordinatschonsupgaven mit de Rieksverwalten un de Parteistellen vun de NSDAP to leisten. In’ August 1943 is he an de italieensch Front wesselt. Dor weer he denn Generalstaffschef vun de Kampverbände. Schmidt von Altenstadt wurr in de Slacht um Monte Cassino versehrt un is in dat Lazarett vun Bad Tölz an de Folgen vun en Lungenembolie storven. Postum wurr he to’n Generalmajor befördert. Forscher hebbt Schmidt von Altenstadt lang för en Vertreder vun en moderat Besattenspolitik hollen. Man hett hüm sogor mit den militätrischen Wedderstand in Verbindung brocht As Chef vun de Afdeelen Kriegsverwalten
Hiatus betekent Hiatus, fuhlende Schicht van Sedimenten, Hiatus, Lück bi Funnen in de Archäologie, Hiat, in’r Linguistik der Begreep für tweu Vokale, deu up eunanner folgen ohne dat dor eun Konsonant twisken is, Hiatus, Begreep iut’r Musik. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Disse Artikel is man blots en Stubben. Du kannst Wikipedia helpen un em verbetern. Céline Marie Claudette Dion (* 30. März 1968 in Charlemagne, Québec, Kanada) is en kanaadsch Pop-Singerin. Mit över 250 Millionen verköfft Toondräger is se en vun de spoodrieksten Popsingerinnen weitwiet. Mit dat Leed Ne partez pas sans moi hett se an'n 30. April 1988 ok den Eurovision Song Contest in Dublin för de Swiez wunnen. Céline wurr as jüngst vun veerteihn Kinner vun Adhémar Dion un Thérèse Tanguay boren un is in ärmlich Verhältnissen upwussen. Hör Vader weer Waldarbeiter, bevör he sück mit en lütt Hotel sülvständig maakt hett. Céline Dion. Mehr Biller, Videos oder Audiodateien to’t Thema gifft dat bi Wikimedia Commons. Céline Dion in de Internet Movie Database (engelsch) Offizielle düütsche Websteed Offizelle Websteed Normdaten: GND: 120263181 (OGND, AKS) | LCCN: n87834212 | VIAF: 12491209 | Wikipedia-Personensöök
Marco Parolo (* 25. Januar 1985 in Gallarate) is en italieensch Footballspeler, de bi Lazio Rom ünner Verdrag steiht un italieensch Natschonalspeler is. Parolo entstammt de Jöögd vun Calcio Como. 2004 wurr he in den Profikader övernommen un hett de komplette Saison för den Vereen maakt. Dornah wessel de Middelfeldspeler to’n AC Pistoiese, för de he twee Johren speelt hatt. Dornah speel he jewiels een Saison bi Foligno Calcio un Hellas Verona bevör he sück 2009 den AC Cesena ansluuten dee. Mit den Vereen schaff he den Upstieg in de Serie A, wo sück de Vereen twee Johr hull un Parolo den Dörbröök in’ Profifootballschafft hett. Nah den Afstieg vun Cesena in de Saison 2011/12 wessel he to’n FC Parma un wurr dor Stammspeler. To de Saison 2014/15 is he to den Ligakonkurrenten Lazio Rom wesselt. Ofschons Parolo nie för en Jöögd-Natschonalmannschap speelt hett, keem he an’ 29. März 2011 to sien eerst Lännerspeel. He hörr denn ok den Kader för de Football-Weltmeesterschap 2014 an un keem ok in twee WM-Spelen to’n Insatz. Mit de Mannschap vun Italien hett he denn ok an de Football-Europameesterschap 2016 in Frankriek deelnommen. Stand 27. März 2018 hett he 36 Lännerspelen maakt un wurr
José Gil de Gouveia Beltrão (* 27. November 1905 in Lissabon; † 6. April 1948 ok dor) weer en portugeesch Springrieder. Beltrão weer Liddmaat vun de portugeesch Mannschap bi de Olympisch Sömmerspelen 1936 in Berlin. In de Eenzelkonkurrenz keem he nah dree Afwürfe gemeensam mit veer anner Rieders in dat Endklassement up Rang 6. In de Mannschapswertung reck he gemeensam mit Luis Mena e Silva un Domingos de Sousa Coutinho de Bronzemedaille. José Beltrão in de Datenbank vun sportreference.com (engelsch)
Innozenz (latiensch: de Unschullige) is de Naam vun düsse Paapsten: Innozenz I. (401 bit 417) Innozenz II. (1130 bit 1143) Innozenz III. (Gegenpaapst, 1179 bit 1180) Innozenz III. (1198 bit 1216) Innozenz IV. (1243 bit 1254) Innozenz V. (1276) Innozenz VI. (1352 bit 1362) Innozenz VII. (1404 bit 1406) Innozenz VIII. (1484 bit 1492) Innozenz IX. (1591) Innozenz X. (1644 bit 1655) Innozenz XI. (1676 bit 1689) Innozenz XII. (1691 bit 1700) Innozenz XIII. (1721 bit 1724) Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Hans Rebel (* 2. September 1861 in Hietzing; † 19. Mai 1940 in Wien) weer en öösterrieksch Entomoloog, de sück besünners mit Bottervagels befaat hett. Rebel studeer van 1881 bit 1885 Jura an de Universität Wien un kreeg 1886 sien Doktertitel (Dr. jur.). He gung in den Justizdeenst un weer af 1891 Richter. Dorneben hett he sück mit Bottervagels befaat un wurr anerkannt Experte för Lüttbottervagels. 1893 geev he sien juristisch Loopbahn up un gung as wetenschaplich Hülpsarbeiter an dat Naturhistorische Hofmuseum in Wien un studeer an de Universität Wien Zoologie, wat he mit en Doktertitel 1895 afslooten hett. 1896 wurr he Assistent an dat Naturhistorsch Museum, 1904 Kustosadjunkt un later Kustos in de Bottervagelsammlung (deren Leiden he vun Alois Friedrich Rogenhofer övernehm), de he systematisch utbauen dee. 1898 wurr he Privatdozent an de Hoochschool för Boddenkultur un 1906 kreeg he den Titel außerordentlicher Professor. 1923 wurr he an dat Naturhistorisch Museum Direkter vun de Zoologisch Sammlung un 1925 vun dat ganz Museums. 1921 wurr he all Hoffraat. He hett utdehnt Sammelreise up den Balkan, in Grekenland, Kreta un up de Kanaren ünnernommen, hett aber ok de Sammlungen vun anner Entomologen bearbeit, so de vun Rudolf Grauer ut Afrika. Vun
Annie Heger (* 21. Mai 1983 in Auerk, Neddersassen) is en düütsch Sängerin, Schauspelerin, Schrieversche un Moderatersche. Se is u. a. Schrieversche und Sprekersche bi „Hör mal’n beten to“ op NDR 1. Annie Heger, Dochter van de Beroopsmusiker Uwe Heger, is mit 17 Johr as Singersche in Clubs optreden. Na de Schooltied, en nich afslaten Studium van Musik un evangeelsche Religion op Lehramt un en Utbillen to en Diätassistentin, man de se ok nich toenn maakt hett, möök se 2008 de Utbilln to en Heilpraktikerin för Psychotherapie. Al unnertüschen schon arbeid se an’t Oldenburgische Staatstheater as Regieassistentin un Schauspelerin. In’t Johr 2010 weer se een van de dree Grünnerinnen van de Grupp Sweet Sugar Swing. Van 2010 bit 2012 weer Annie Heger Frontfro bi de Elektro-Pop-Kappell “Zuperfly”, mit de se ok de Hymne “Around the world” för 30 Johr Hamburg Pride sung. Siet 2011 modereert se grote Crossovershows as Classic meets Pop, Festivals, Varietés un Galas. Op de Anfraag van de Dramaturgin van de Sparte van’t Nedderdüütsche Schauspeel an’t Staatstheater, speel se 2011 de Mephisto in Goethes Faust op Plattdüütsch. As Liddmaat van dat Ensemble „Wilde Hilden“ speelt Heger mit Vanessa Maurischat, Meike Gottschalk un Helena Marion Scholz siet 2013
Fiefhusen (hoochdüütsch Fünfhausen) is en Oort in’n Stadtdeel Neeland in’n Bezirk Horborg, Hamborg. De Oort höört polietsch al von öllers bi Neeland mit bi. Fiefhusen liggt in de Masch von de Süderelv. De Naveröörd sünd Bullenhuus in’n Süüdoosten, Groot Moor un Lütt Moor in’n Süden, Good Moor un Brammerhagen in’n Süüdwesten un Neeland in’n Noordwesten. In’n Noorden op dat annere Över von de Elv liggt Moorwarder un in’n Oosten de Bunthüser Spitz. De Oort hett vör 1885 to de Vaagdie Neeland-Over in dat Amt Horborg tohöört. Na 1885 weer dat in’n Kreis Horborg. 1932 is dat Deel von’n nu grötteren Kreis Horborg worrn. Aver al mit dat Groot-Hamborg-Gesett von 1937 is de Oort denn an Hamborg kamen. Fiefhusen is evangeelsch-luthersch präägt un höört to dat Kaspel von de Johannis-Kark in Horborg, dat tohoop mit de Dreefaltigkeitskark de Karkengemeen Trinitatis billt. Bevör de Johannis-Kark boot worrn is, hett de Oort to dat Kaspel von de Dreefaltigskeitskark höört. För de Kathoolschen is de Franz-Joseph-Kark in Wilstörp tostännig. Von 1864 bet 1914 weer de St. Maria-Kark in Horborg för de Kathoolschen tostännig. Disse beiden Karken billt siet 2006 tohoop de Karkengemeen St. Maria-St. Joseph. Fiefhusen liggt an de Fiefhüser Straat, de in’n Süden
Bossel (hoochdüütsch Borstel) is en Dörp in de Gemeen Winsen in’n Landkreis Horborg, Neddersassen. De Oort billt binnen de Gemeen Winsen en Oortschop mit egen Oortsvörsteiher. De Oort liggt in de Neegd von de Masch von de Ilmenau (Ilmenaukanaal). Dat Water ut Bossel flütt af över de Riede un annere Gravens hen na’n Slüsengraven. De Naveröörd sünd Nettelbarg un Lassrönn in’n Noorden, Tönnhusen, Hunnen un Mower in’n Noordoosten, Sangenstää in’n Oosten, Radbrouk in’n Süüdoosten, Luhdörp un Reidörp in’n Süüdwesten un Winsen in’n Noordwesten. Bossel kummt 1158 toeerst in de Oorkunnen von dat Stift Bewick vör. In’n Eersten Weltkrieg sünd 35 Soldaten ut Bossel fullen oder vermisst un in’n Tweten Weltkrieg 64. In dat 20. Johrhunnert is Bossel in’n Westen tohoopwussen mit Reidörp un Winsen. In de Franzosentied von 1810 bet 1814 hett de Oort to de Mairie Winsen in’n Kanton Winsen höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Vaagdie Parrns in dat Amt Winsen tohöört. Blots in de Tied von 1852 bet 1859 weer de Oort kort in dat Amt Parrns. Na 1885 weer dat in’n
De Bahnhoff Dorum is en Bahnhoff mit de Bahnhoffskategorie 6 un twee Gleise an de Bahnlien Bremerhoben–Cuxhoben in Dorum. De Bahnhoff liggt an’n Oostrand von Dorum an de Speckenstraat (L 119). De Bahnlien von Bremerhoben na Cuxhoben is 1896 boot worrn, as de Bahnlien Bremen–Bremerhoben bet Cuxhoben verlängert worrn is. An’n 1. Juni 1896 is de Bahnhoff in Bedriev gahn. 2014 is he ümboot worrn. De Bahnlien Bremerhoben–Cuxhoben is eengleisig. Von de Johren 2000 bet de Bahnhoff Noordholt 2014 ümboot worrn is, weer de Bahnhoff Dorum mit siene twee Gleise de eenzige Steed op de Bahnlien, an de sik twee Töög begegenen kunnen. De Afkörten in dat Bahnamtliche Betriebsstellenverzeichnis is ADO un de Internatschonale Bahnhoffsnummer 610829. De Bahnhoff hett een Bahnstieg, dat is en Middelbahnstieg twüschen de twee Gleise. Übersicht der Betriebsstellen und deren Abkürzungen aus der Richtlinie 100, dbnetze.com Koordinaten:53° 41′ N, 8° 35′ O
De Bahnhoff Wremen is en Bahnhoff mit de Bahnhoffskategorie 6 un een Gleis an de Bahnlien Bremerhoben–Cuxhoben in Wremen. De Bahnhoff liggt en Stück na Oosten hen 750 Meter buten Wremen an’n Wremer Specken (K 66). De Bahnlien von Bremerhoben na Cuxhoben is 1896 boot worrn, as de Bahnlien Bremen–Bremerhoben bet Cuxhoben verlängert worrn is. An’n 1. Juni 1896 is de Bahnhoff in Bedriev gahn. In de eerste Tied harr de Bahnhoff twee Bahnstieg’, een Utwiekgleis un een Laadgleis. Da Laadgleis is later afboot worrn un 1985 ok dat Utwiekgleis. De Afkörten in dat Bahnamtliche Betriebsstellenverzeichnis is AWRE un de Internatschonale Bahnhoffsnummer 599899. De Bahnhoff hett een Bahnstieg, dat is en Siedenbahnstieg an de Westsied. Übersicht der Betriebsstellen und deren Abkürzungen aus der Richtlinie 100, dbnetze.com Koordinaten:53° 39′ N, 8° 31′ O
Neetz betekent Neetz, Stroom in Neddersassen, de in de Ilmenau münnt, Neetz, Oort in de Gemeen Neetz in’n Landkreis Lümborg, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Neetz is en 53 Kilometer langen Stroom in’n Noordoosten von Neddersassen, de von rechts in de Ilmenau münnt. De Born von de Neetz liggt bi Süschendörp an’n Noordrand von de Göhr, dicht bi de Bundsstraat 216. Von dor flütt de Beek eerst en lütt Stück na Süüdwesten un ünner de Wendlandbahn ünnerdör. De Neetz dreiht denn bilütten op Noordwest un bi Neetzendörp flütt de Beek al wedder ünner de Wendlandbahn dör. En Stück wieder hett de Neetz fröher de Neetzendörper Möhl andreven. Bi Buundörp münnt von links de Strachau un de Neetz geiht twüschen Quickborn un Dahlenborg dör. In’n Noorden von Dahlenborg münnt von links de Wappau/Kalberlah in de Neetz. Kort later geiht de Bundsstraat 216 mit en Brügg över den Beek röver. Nu flütt de Beek twüschen Marienau un Rieckling dör un nimmt von links de Sommerbeek op. Bi Ellern münnt von rechts de Harmsdörper Beek in de Neetz. De Stroom löppt nu dör Wiechel un Themsborg un nimmt in Süttdörp von links den Muusdaalbeek un den St.-Vitusbeek op. In Neetz gaht de Landsstraat 221 un de Bahnlien Lümborg–Bleikd över de Neetz weg. De Stroom geiht nu an Nee Bollesen un Neemöhlen langs. Bi Walmsworth in de Neegd
Stood is en Gemeen in’n Landkreis Stood in Neddersassen mit 48.353 Inwahners (Stand 31. Dezember 2022). Nöömt is de Gemeen na de Stadt Stood. Stood is Kreisstadt von’n Landkreis Stood un en Eenheitsgemeen. De Stadt gellt na dat neddersassische Kommunalverfatensgesett as Sülvstännige Gemeen. De Navergemenen sünd Hullern-Twielenfleet, Gothenborg un Dullern in’n Süüdoosten, Deinst in’n Süden, Freenbeek in’n Süüdwesten, Düünbeudel un Hammoh in’n Westen un Drochters in’n Noordwesten. In’n Noordoosten op dat annere Över von de Elv in Sleswig-Holsteen doot de Gemenen Seestermüh, Haselau, Haseldörp un Heteln liggen (all in’n Kreis Pinnbarg). De Gemeen Stood is an’n 1. Juli 1972 ut de olen Gemenen Bützfleet, Haddörp, Hagen, Schölisch, Stood un Wiepenkathen tohoopleggt worrn. Liddmaten 2011 2016 As Börgermeester: Silvia Nieber CDU: Inge Bardenhagen, Karsten Behr, Wolfgang Drusell, Oliver Grundmann, Sönke Hartlef, Kristina Kilian-Klinge, Hermann Krusemark, Karin Licht-Porth, Henning Münnecke, Hans-Hermann Ott, Arthur Schreiber, Matthias Steffen, Wolf Strauß, Friedrich Thalemann SPD: Harald Amling, Hans Blank, Martina Bredendiek, Rolf Bredendiek, Osman Can, Sabine Giesler, Kai-Hermann Holm, Bernd Käthner, Oliver Kellmer, Karin Münz, Bernd Pensing, Klaus Quiatkowsky, Franziska Scheschonk, Bianca-Maria Sliwinski, Monika Ziebarth FDP: Carsten Brokelmann WG: Hans-Jürgen Nicolai, Frank Scherer Gröne: Tobias Archut, Karin Aval, Reinhard Elfring, Axel Kleindienst, Uwe Merckens, Barbara Zurek
De Jöödsche Karkhoff Bremervöör is en Jöödschen Karkhoff in Bremervöör dicht an de Grenz na Hönau-Lindörp (Landkreis Rodenborg, Neddersassen). He is as Kulturdenkmaal schuult. De Karkhoff is 998 m² groot un liggt an’n Noordoostrand von de Höhn. Op’n Karkhoff gifft dat 30 Graffsteens för Joden ut Bremervöör un ümto, de in de Johren 1767 bet 1934 doodbleven sünd. Na en Gesöök 1767 hett de Fleckensgemeen Bremervöör de Joden in Bremervöör en Grundstück stellt, dat vörher as Weid bruukt worrn is. Op dat Grundstück is de Karkhoff anleggt worrn. In de Tied von’n Natschonalsozialismus un den Tweten Weltkrieg is de Karkhoff nich anröögt worrn un ganz bleven. Vondaag kümmert sik de Stadt Bremervöör üm de Pleeg von’n Karkhoff. He is siet 1960 in Besitt von’n Landsverband von de Jöödschen Gemenen von Neddersassen. Andrea Baumert, Jürgen Bohmbach, Miriam Lappin un Antje C. Naujoks: Bremervörde In: Herbert Obenaus (Rutgever in Tosamenarbeid mit David Bankier un Daniel Fraenkel): Historisches Handbuch der jüdischen Gemeinden in Niedersachsen und Bremen. Band 1 un 2 (1668 S.), Göttingen 2005, S. 344-350; ISBN 3-89244-753-5 Tosätzlich gifft dat en Dokmentatschoon (Afschrift von de düütschen Inschriften, Fotos un Belegungsplaan), de Klaus-Peter Schulz (Kreisheimatmuseum Oosterholt) in de Johren 1982, 1985 un 1997
De Jöödsche Karkhoff Wingst is en Jöödschen Karkhoff in’n Oortsdeel Kiebitzmoor von de Gemeen Wingst (Landkreis Cuxhoben, Neddersassen). He is as Bodenkmaal schuult (List von de Bodenkmaals in de Wingst). De Karkhoff is 2461 m² groot (21 breed un 100 lang) mit en Wall rüm. He liggt an’n Noordrand von de Wingst an’n Olen Postweg twüschen Kumbarg un dat Waterwark Wingst. Op’n Karkhoff gifft dat 26 Graffsteens för Joden ut de Wingst un ümto (Land Hadeln un Delen von Keden), de in de Johren 1767 bet 1926 doodbleven sünd. De Karkhoff besteiht ut twee Delen. In ölleren Deel gifft dat fiev Graffsteen, von de de öllste von 1802 is. Dor liggt ok en oold Hünengraff. De annere Deel mit den Rest von de Graffsteen is üm 1850 rüm anleggt worrn. De Karkhoff liggt in de Neegd von de Richtsteed an’n Galgenbarg. De Christen gellen Richtsteden as unhillige Plätz. Dorüm hebbt de Christen de Joden faken sone Plätz as Karkhoff towiest. Jürgen Bohmbach: Neuhaus a. d. Oste. In: Herbert Obenaus (Rutgeven in Tosamenarbeid mit David Bankier un Daniel Fraenkel): Historisches Handbuch der jüdischen Gemeinden in Niedersachsen und Bremen. Band 1 un 2 (1668 S.), Göttingen 2005, Sieden 1087-1091; ISBN 3-89244-753-5 Rudolf
Paul Jacob Förtsch (* 17. November 1722 in Großenhain; † 30. November 1801 in Horborg) weer en düütschen lutherschen Theoloog un Generalsupperndent von de Generaldiözesen Göttingen un Horborg. Förtsch is 1722 in Großenhain boren. He is op de Landesschule Pforta in Schulpforta na School gahn un hett von 1742 af an an de Universität Leipzig studeert. 1747 is he Magister worrn un 1748 Katechet an de Peterskark in Leipzig. He weer von 1751 af an Perfesser von de Theologie un Universitätspreddiger an de Universität Göttingen. 1764 is he eersten Pastoor an de St.-Johannis-Kark in Göttingen worrn un 1767 ok Generalsupperndent von de Generaldiözees Göttingen. 1773 is Förtsch as eersten Pastoor an de Dreefaltigkeitskark in Horborg wesselt un weer dor ok Generalsupperndent von de Generaldiözees Horborg. Lectiones exegetico-homileticas in pericopas evangelicas hoc semestri habendas indicit ..., Göttingen 1754. (Digitalisat von Google Böker) Sammlung von Predigten. Mit einer Vorrede Sr. Hochw. Magnificenz des Herrn Cantzlers von Mosheim, darinnen von der Kanzelsprache gehandelt wird, Hannover 1754. De coniungendo cum theologia philosophiae studio oratio, Göttingen 1756. (Digitalisat von Google Böker) De praestantia argumentorum historicorum in probanda Christianae religionis, Göttingen 1756. (Digitalisat von Google Böker) Ein innbrünstiges Gebet zu dem Hüter unseres Lebens in den
Adolf Göschen (* 20. Februar 1803 in Königsbarg; † 27. März 1898 in Horborg) weer en düütschen lutherschen Theoloog un Generalsupperndent von de Generaldiözees Horborg. Göschen is 1803 as Söhn von Charlotte Marie Amalie, borene Delbrück (6. Juni 1781–30. Oktober 1862), un Johann Friedrich Ludwig Göschen (16. Februar 1778–24. September 1837) in Königsbarg boren. Sien Broder weer Otto Göschen. De Familie is na siene Geboort toeerst na Meideborg un 1806 denn na Berlin tagen. Dor güng Adolf von 1812 af an op dat Werdersche Gymnasium. He hett bi Friedrich Ludwig Jahn turnt, bet dat Turnen 1819 verbaden worrn is. To Michaelis 1820 hett he dat Abitur maakt. He hett denn an de Friedrich-Willems-Universität in Berlin Theologie studeert un weer ünner annern Schöler von Friedrich Schleiermacher. He harr as Student Kuntakt to de Allgemene Düütsche Burschenschaft un hett dorüm för en Tied Stadtarrest kregen un dröff ut Berlin nich weg. As de Arrest toenn weer, güng he Oostern 1822 an de Universität Tübingen un Oostern 1823 an de Universität Göttingen, wo sien Vader Perfesser weer. Von Göttingen ut keem Göschen na Bonn un is dor Huuslehrer von de Kinner von Barthold Georg Niebuhr worrn. In Bonn hett Göschen ünner annern bi
Bahlburg is de Familiennaam von Hermann Bahlburg (1892–1962), düütschen evangeelschen Missionar, René Bahlburg (* 1988), düütschen Volleyballspeler, Wilhelm Bahlburg (1888–1958), düütschen Politiker. Bahlburg is de hoochdüütsche Naam von Beborg, Oort in de Gemeen Winsen in’n Landkreis Horborg, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Beborg (hoochdüütsch Bahlburg) is en Dörp in de Gemeen Winsen in’n Landkreis Horborg, Neddersassen. De Oort billt binnen de Gemeen Winsen en Oortschop mit egen Oortsvörsteiher. Beborg liggt op de Toppenstäer Geest, wat to de Lümbörger Heid tellt. Dör den Oort flütt de Luh (Luhkanaal) un de Aubeek. In’n Süüdwesten von dat Dörp liggt dat Naturschuulrebeed Bebörger Brook, in’n Noordwesten de Lassbrook un in’n Noordoosten dat Hoge Holt. De Naveröörd sünd Luhdörp un Radbrouk in’n Noordoosten, Eenhoff un Veerhöben in’n Süüdoosten, Gastää in’n Süüdwesten, Wulfsen in’n Westen un Parrns in’n Noordwesten. Beborg kummt an’n 26. Februar 1312 as Padelenborgh toeerst in en Oorkunn vör, in de de Hartog Otto II. von Bruunswiek-Lümborg den Abt Thomas von dat St.-Michaelis-Klooster in Lümborg en Hoff in Beborg gegen en Hoff in Wriel bi Ebstörp överlett. In’n Dörtigjohrigen Krieg is 1626 von däänsche Truppen toeerst en Hoff in Beborg in Brand steken worrn un an’n 22. Januar 1627 ok de Amtsmöhl in Beborg. An’n 21. Juni 1627 hebbt de däänschen Truppen denn aver dat ganze Dörp mit acht Hööv afbrennt. In dat sülve Johr is ok noch de Pest utbraken un en Reeg Lüüd in Beborg sünd dor an doodbleven. In’n Eersten Weltkrieg sünd